text: 08:21 26 студзеня 2021
  15:22 06.01.2021 Атрымаць кароткую спасылку
  https://bel.sputnik.by/economy/20210106/1046570520/Mezentsev-da-paztyny-pragnoz-na-perakdku-belaruskaga-ekspartu.html
  МІНСК, 6 сту – Sputnik. Перакідка беларускага экспарту на расійскія порты прапрацоўваецца на ўзроўні экспертаў, сказаў пасол Расіі Дзмітрый Мезенцаў пры перадачы гуманітарнай дапамогі беларускаму Міністэрству аховы здароўя, перадае карэспандэнт Sputnik.
  Раней міністр энергетыкі Расіі Аляксандр Новак пацвердзіў, што беларускі бок мае намер пачаць экспарт нафтапрадуктаў праз расійскія порты.
  Расійскі пасол адзначыў, што яму здаецца, што вядзецца паспяховая работа, экспертная перш за ўсё.
  Паводле яго слоў, ідзе вызначэнне алгарытму, як пераарыентаваць частку беларускага экспарту грузаў на расійскія порты.
  "Як толькі будуць змястоўныя дамоўленасці на ўзроўні рэспубліканскіх ведамстваў, мы ўсё вам неадкладна паведамім. Прагноз аптымістычны", - запэўніў Дзмітрый Мезенцаў.
  Раней Аляксандр Новак казаў, што Расія абмяркоўвае перанакіраванне 4-6 мільёнаў тон беларускіх нафтапрадуктаў з Літвы ў расійскія порты. Свабодныя магутнасці марскіх тэрміналаў па перавалцы нафтапрадуктаў яшчэ ёсць, як і магчымасць стварыць ўзаемавыгадныя эканамічныя ўмовы з беларускімі партнёрамі. У першую чаргу гаворка ідзе пра паўночна-заходнія порты - Усць-Луга, Прыморск і Санкт-Пецярбург.